III PREMI LITERARI PABLO DÍEZ
En record de Pablo Díez Cuesta, conductor d’autobús de TMB (Transports Metropolitans de Barcelona) que es va suïcidar al ser acomiadat per l’empresa després de ser acusat sense proves de quedar-se amb l’import d’un bitllet (1,10 €), la Plataforma Pablo Díez convoca aquest premi literari que porta el seu nom, que es lliurarà coincidint amb l’aniversari de la seva mort i que es regirà d’acord amb les següents
BASES
PRIMERA. Podran participar quantes persones ho desitgin, sempre que visquin en territori espanyol, excepte els autors premiats en edicions anteriors. Només s’admetrà un treball per autor.
SEGONA. Els originals hauran de ser inèdits i estar escrits en llengua castellana o catalana.
TERCERA. S’estableixen dos premis, tots dos dotats amb 400 € i diploma, a un relat, el tema del qual sigui el cas Pablo Díez, l’assetjament laboral o l’abús de poder. Un d’ells estarà reservat a un treballador de TMB.

QUARTA. Els originals es presentaran per triplicat, en folis mecanografiats a doble espai, grandària DIN-A4, escrits per una sola cara, i degudament numerats i grapats. Tindran una extensió màxima de 5 folis.
CINQUENA. Els treballs es presentaran signats amb pseudònim. Les dades de l’autor (nom, cognoms, domicili, telèfon i correu electrònic) s’inclouran en un sobre tancat en l’exterior del qual figurarà el pseudònim i, si escau, indicació que és treballador de TMB.
SISENA. El termini d’admissió de treballs finalitzarà el 28 de febrer de 2009. Les obres s’enviaran a Plataforma Pablo Díez. Apartat de Correus 22.269. 08080 Barcelona. S’indicarà en el sobre “III Premi Literari Pablo Díez”.
SETENA. Els interessats poden sol·licitar les bases completes de la convocatòria a plataformapablodiez@hotmail.com. Es pot obtenir més informació sobre el cas Pablo Díez en www.pablodiez.com.
VUITENA. El lliurament de premis tindrà lloc el dia 26 de març a les 7 de la tarda en el local de la FAVB, c/ Obradors, 6-10, Barcelona. Serà imprescindible la presència dels autors premiats en aquest acte.
NOVENA. No es mantindrà correspondència sobre el concurs. La fallada del jurat serà inapel·lable i es donarà a conèixer directament al autor guardonat. Els originals no premiats seran destruïts.
DESENA. La Plataforma Pablo Díez es reserva el dret de publicar el treball premiat durant un any en la forma que estimi convenient.
ONZENA. La participació en aquest certamen implica l’acceptació íntegra d’aquestes bases.
